Keskkonnaamet                                                                            29.01.2025 nr 7-1/313
info@keskkonnaamet.ee
					
Maa- ja Ruumiamet
maaruum@maaruum.ee

Transprordiamet
info@transpordiamet.ee

Seisukoha küsimine

Kuusalu Vallavalitsusele on laekunud taotlus Ilmastalu küla Metsaääre tee 1, 2, 3, 4, 5, 7, Metsaääre tee ja Metsaserva kinnistute detailplaneeringu algatamiseks. Metsaääre tee 1, 2, 3, 4, 5, 7, Metsaääre tee ja Metsaserva kinnistud on moodustatud vastavalt Kuusalu  Vallavolikogu 03.05.2017 otsusega nr 24 kehtestatud Ilmastalu küla Metsaserva kinnistu detailplaneeringule. Detailplaneeringuga kavandati alale 6 elamukrunti suurustega, transpordimaa krunt ning ehitusõiguseta maaüksus rohealana. Uue detailplaneeringu algatamise taotlusega soovitakse alale kavandada 17 üksikelamukrunti, minimaalse suurusega  1200 m2. Juurdepääs kinnistule on võimalik rajada olemasolevalt munitsipaalomandis olevalt Kupu tee katastriüksuselt. 

Metsaääre tee 1, 2, 3, 4, 5, 7, Metsaääre tee ja Metsaserva kinnistud asuvad Kuusalu valla üldplaneeringu kohaselt haja-asustuses piirnedes tiheasustusalaga, osaliselt perspektiive elamualal ja osaliselt rohevööndi alal. Kehtestatud detailplaneeringuga on täpsustatud vööndite asetust. Kehtiva üldplaneeringu seletuskirja kohaselt on haja-asustuses elamute ehituskruntide mini¬maalne suurus 0,36 ha ja hoonete minimaalne kaugus naaberkruntide hoonestusest 30,0 m. Esitatud detailplaneeringu algatamise taotlus on kehtivat üldplaneeringut muutev kavandatavate krundisuuruste osas. Üldplaneeringu muutmine on  põhjendatud asjaoluga, et ala piirneb olemasoleva tiheasustusalaga, läheduses on planeeringu elluviimiseks vajalik taristu ja Kuusalu alevikus ei ole piisaval hulgal elamukruntide arendamiseks sobilikke alasid. Menetluses olevas üldplaneeringus on planeeritav ala kavandatud  liita  Kuusalu  alevikuga  ning  tiheasustusalaga.  Üldplaneeringuga  tiheasustusaladele lubatud minimaalseks krundisuuruseks on menetluses olevas üldplaneeringus määratud 1200 m2.

Vastavalt taotluses toodule on koostatud keskkonnamõjude strateegilise hindamise eelhinnang ning detailplaneeringu algatamise eelnõu koos lähteülesandega. Palume seisukohti detailplaneeringu algatamise eelnõu ja strateegilise keskkonnamõju hindamise vajaduse määramise osas. 

Lugupidamisega

(allkirjastatud digitaalselt)

Terje Kraanvelt
Vallavanem

Lisad: 1. Taotlus detailplaneeringu algatamiseks;
           2. Detailplaneeringu algatamise, lähteülesande kinnitamise ning keskkonnamõjude 
               hindamise mittealgatamise korralduse eelnõu.
           3. Kuusalu  Vallavolikogu 03.05.2017 otsusega nr 24 kehtestatud Ilmastalu küla 
               Metsaserva kinnistu detailplaneering.

Kadi Raudla
kadi.raudla@kuusalu.ee